Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: 8. Testnevelés és sport [a 28/2000. (IX. 21.) OM rendelet szerint a szakiskolai „A2”
Paragraph Index: 61

(1) A szakképzést előkészítő évfolyam pedagógiai koncepciója Bevezetés A szakképzést előkészítő évfolyamon szakképzést előkészítő, kompetencia alapú oktatás folyik. Ennek keretében alapkészségek fejlesztése, szocializáció, pályaorientáció és szakmai alapozás történik. A pedagógiai koncepció sajátossága, hogy speciális szempontként a kompetencia alapú fejlesztést, s ezen belül is a szakképzés megkezdéséhez szükséges bemeneti kompetenciák megszerzését teszi lehetővé. A tanulási utak sajátos, komplex támogatását tűzi ki feladatként, s ezzel túllép az oktatásnevelés-képzés hagyományos megoldásain, és az egyéni különbségek figyelembevételére is hangsúlyt helyez. A pedagógiai rendszer nem tantárgyi rendszerben dolgozik, hanem modulárisban, ezért nem vethető össze a NAT által ajánlott óraszámokkal. Nem tartalmaz hagyományos értelemben vett részletezett tanítási-nevelési tartalmakat, eszközöket, választandó tantervet, tankönyvet stb., nem határoz meg konkrétan alkalmazandó programokat, az ajánlott programokat a moduláris projekt alapú tanulási útmutatók komplexen írják le. A differenciálás nem azonosítható a felzárkóztatással és a tehetségneveléssel, a differenciálás tehát nem a tanulmányi eredményesség szintjeihez igazodik. A differenciálás mindenki számára a saját komplex személyiségstruktúrájának leginkább megfelelő, számára optimális fejlesztés biztosítását jelenti, figyelembe véve előzetes tudását, annak gyengébb és erősebb területeit, a tanuló igényeit, törekvéseit, érdeklődését, személyiségének rá jellemző vonásait, speciális erősségeit és gyengeségeit. A nevelés, az oktatás igazodik a fiatalhoz, s ez azt is jelenti, hogy igazodik ahhoz a közeghez, amelynek a tanuló részese. 2006/79/II. szám Kiindulópontja, hogy a szakképzést előkészítő évfolyam tanulóinak az egyes szakmacsoportokra kidolgozott bemeneti kompetenciák elsajátításával fel lehet készülniük a szakképzés sikeres megkezdésére. A szakmacsoportokra kidolgozott bemeneti kompetenciatáblák tehát szerves részét képezik a pedagógiai rendszernek, úgyis, mint amelyek igazodnak a szakképző évfolyamok követelményeihez, a szakmacsoportokban szereplő szakmák kimeneti követelményeihez, valamint a munkaerőpiac gazdasági szereplőinek elvárásaihoz, a gyakorlatorientált szakképzés szellemében. Ha az előkészítő évfolyamot indító intézmények ezt a célt elérik, a program képes lesz teljesíteni küldetését, és jelentős mértékben járulhat hozzá a legképzetlenebb fiatalok társadalmi mobilitásához. Pedagógiai alapelvek A célok elérését az iskola, mint partnerközpontú szervezet működésének minden folyamatában a nevelés előtérbe helyezésével segíti. Alapvető fontosságú, hogy a szakmatanuláshoz szükséges bemeneti kompetenciák kialakításának folyamata a személyre szóló fejlesztés módszereivel, eljárásaival, az egyéni különbségekre alapozott nevelés kialakításával valósul meg a heterogén tanulócsoportokban. Alapelvünk a személyközpontúság: a fiatal szükségleteire támaszkodva tervezzük az oktatást-nevelést. A nevelés folyamatában különböző szükségletekre támaszkodunk. Intellektuális szükségletek:  intellektuális aktivitás szükséglete,  új információk és ismeretek iránti szükségletek (érdeklődés, kíváncsiság),  a konstruálás, a gyakorlati tevékenység szükséglete. Szocializációs szükségletek:  személyiségfejlesztés,  teammunka,  kommunikációs szükségletek. Esztétikai szükségletek:  esztétikai szemlélődés,  élménybefogadás, esztétikai alkotás igénye,  esztétikai jelenségek reprodukálásának igénye. Egészséges életmód iránti szükségletek:  rendszeres testmozgás, testedzés szükséglete,  egészséges életritmus, szenvedélybetegségek megelőzésének, higiéniai szabályok betartásának szükséglete. A személyközpontú pedagógiai megközelítés során pedagógiai folyamatok beépítése javasolt a pedagógiai programba: az előző tanulói életút felderítése; belépő állapotmérés; nyomon követés; egyéni haladási ütemet biztosító tanulási programok; komplex együttműködési modell; komplex személyiségfejlődést biztosító szabadidős tanórán kívüli tevékenységek. 2006/79/II. szám A kompetenciák fejlesztését a képzés keretében beillesztjük gyakorlati tevékenységekbe, így ezek fejlesztése pedagógiailag tervszerűen megkonstruált projektek elvégeztetése útján történik. Tevékenységközpontúságra építünk, mert passzív tevékenység keretében a kompetenciák lassabban fejlődnek. A kompetenciafejlesztési célú tananyag és a projektoktatás gyakorlatorientált fejlesztést tesz lehetővé. A tanulási kudarcok csökkentését, a további tanulói életút sikerességét az egyéni haladási ütemet lehetővé tevő differenciált oktatásszervezés, a projektoktatás, a kooperatív tanítási-tanulási technikák alkalmazása biztosítja a leghatékonyabb módon. A projektoktatás, mint különböző elméleti és gyakorlati tudáselemek szintézisét nyújtó cselekedtető oktatási módszer, a tanulói produktum létrehozásával a legfontosabb motiváló erőt adja a tanulási kudarcokkal küzdő fiataloknak: sikerélményt a tanulás folyamatában. A projektmódszer olyan oktatásszervezési eljárás, mely az oktatást/képzést gyakorlati problémák megoldása köré csoportosítja. A tanulók aktivitására, érdeklődésére, kreativitására épül. A kooperatív tanítási-tanulási technikák alkalmazása fejleszti az együttműködési kompetenciákat is, folyamatos motivációt jelent az aktivizálással és azonos tartalmak különböző szinten történő elsajátítását is biztosítja. A rendszerelvű képzés moduláris oktatásszervezéssel valósul meg. A tananyag moduláris felépítése rugalmas programszerkezet kiépítésére ösztönzi a szakiskolákat, képzési profiljaiknak megfelelően, és a tanulók számára is biztosítja az egyéni érdeklődésnek, igényeknek, törekvéseknek a lehetőségek szerinti kibontakoztatását. Ajánlások a pedagógiai alapelvek gyakorlati megvalósításához „A differenciálás mindenki számára a saját komplex személyiségstruktúrájának leginkább megfelelő, számára optimális fejlesztés biztosítását jelenti, figyelembe véve előzetes tudását, annak gyengébb és erősebb területeit, a tanuló igényeit, törekvéseit, érdeklődését, személyiségének rá jellemző vonásait, speciális erősségeit és gyengeségeit. A nevelés és az oktatás igazodik a gyermekhez, s ez azt is jelenti, hogy igazodik ahhoz a közeghez, amelynek a gyermek részese.” (Idézet „A hátrányos helyzetű tanulók integrációs és képességkibontakoztató felkészítésének pedagógiai rendszere” című anyagból, Oktatási Közlöny XLVII. Évfolyam 20. sz. (2003. augusztus 6.) Az előző tanulói életút felderítésének lépései: kérdőív az előző általános iskola vagy középfokú intézmény osztályfőnökéhez a tanuló eddigi fejlődésének folyamatáról; családlátogatás az osztályfőnök és a szociálpedagógus közreműködésével; környezettanulmány kérése a családgondozótól vagy gyermekjóléti szolgálat szakemberétől. Félévkor és tanév végén visszajelzés az előző iskolának a tanuló fejlődéséről. Szükség esetén problémamegoldó esetmegbeszélésen részt vehet az előző osztályfőnök is. Belépő állapotmérés elemei: diagnosztikus mérések az alapkompetenciák területén, megfigyelés a kulcskompetenciák területén, pszichés és szociális állapot feltérképezése – a kiinduló helyzet rögzítése. Szükség esetén szakértői vélemény kérése (feltételezett sajátos nevelési igényű tanuló esetében). Egyéni fejlesztési terv összeállítása. Nyomon követés: A tanuló jelen iskolai fejlődését folyamatosan figyelemmel követni az egyéni fejlesztési terv alapján. Ezt az osztályfőnök vezeti. Az osztályfőnök folyamatos, napi kapcsolatban van a tanulóval, segíti a céljai megvalósításában, s ezzel motiválja. Az osztályfőnök együttműködik a fejlesztő munkacsoport tagjaival. A fejlődés legfontosabb dokumentumait a tanulói dosszié (portfolió) tartalmazza: diagnosztikus mérések, kérdőívek, interjúk, tanulói produktumok dokumentumai, 2006/79/II. szám kontrollfeljegyzések, szöveges értékelések, modulok elvégzésének dokumentumai – ezek alapján kell összegzően értékelni a tanuló fejlődését a szakképzést előkészítő évfolyam követelményeihez viszonyítva. A pályaorientációs szakasz végén a szakmacsoport választást tanácsadással támogatjuk a portfolió alapján. Az útmutató lehetőséget ad arra, hogy a tanuló egyéni haladási ütemben sajátítsa el a kompetenciákat, bármikor személyre szabottan bővíthető az Információs lap, az önellenőrzési feladat és az önellenőrzési feladat megoldókulcs. Komplex együttműködési modell: együttműködési formák a pedagógusok között (team) és a külső partnerekkel: tervkészítő – folyamatelemző / problémamegoldó – értékelő esetmegbeszélések, hospitálás. Résztvevők a team tagjai: pedagógus, fejlesztő pedagógus, szociálpedagógus, pszichológus, osztályfőnök. Külső partnerek: a tanulókkal és családjukkal kapcsolatba kerülő családgondozók, gyermekjóléti szolgálat szakemberei, az önkormányzatok szociális munkatársai/szociális munkások, civil segítő szervezetek, kisebbségi önkormányzatok stb. – velük a szociálpedagógus tart kapcsolatot. A differenciált oktatásszervezés hatékonyságát növeli az alacsony létszámú tanulócsoport (Kt.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes